b'\n_START_ARTICLE_\nLedeni\xc5\xa1ka dolina\n_START_PARAGRAPH_\nLedeni\xc5\xa1ka dolina je dolina s pre\xc4\x8dnim prerezom v obliki \xc4\x8drke U, ki v zgornjem delu prereza prehaja v ledeni\xc5\xa1ko rame, nad njim pa v gorski greben. Oblikoval jo je gorski ledenik, zato ima zna\xc4\x8dilno obliko \xc4\x8drke U, s strmimi bre\xc5\xbeinami in ravnim ali zaokro\xc5\xbeenim dnom (nasprotno od doline, ki jo izkoplje reka in je v pre\xc4\x8dnem prerezu v obliki \xc4\x8drke V). Ledeni\xc5\xa1ke doline nastajajo, ko ledenik potuje po pobo\xc4\x8dju in s tem brusi dolino. Ko se led odstrani ali odtaja, ostane dolina pogosto posuta z majhnimi balvani in moreno, materialom, ki ga je prena\xc5\xa1al ledenik.'